

**KËSHILLI I MINISTRAVE**

 **V E N D I M**

 **Nr. 830, datë 18. 12. 2019**

**PËR**

**MIRATIMIN E RREGULLAVE TË HOLLËSISHME PËR GRUMBULLIMIN, AMBALAZHIMIN, TRANSPORTIN, RUAJTJEN, ETIKETIMIN, NJOFTIMIN E AKTIVITETIT DHE KONTROLLIN E PRODUKTEVE BIOLOGJIKE”[[1]](#footnote-1).**

Në mbështetje të nenit 100 të Kushtetutës, neneve 18, 29, 33 dhe 36 të ligjit nr. 106/2016 “Për prodhimin biologjik, etiketimin e produkteve biologjike dhe kontrollin e tyre”, me propozimin e Ministrit të Bujqësisë dhe Zhvillimit Rural, Këshilli i Ministrave,

**VENDOSI:**

1. Miratimin e rregullave të hollësishme, për grumbullimin, ambalazhimin, transportin, ruajtjen, etiketimin, njoftimin e aktivitetit dhe kontrollin e produkteve biologjike, sipas tekstit bashkëlidhur këtij vendimi.

2. Ngarkohen për zbatimin e këtij vendimi Ministria e Bujqësisë dhe Zhvillimit Rural, Trupat e Kontrollit dhe Autoriteti Kombëtar i Ushqimit.

Ky vendim hyn në fuqi pas botimit në Fletoren Zyrtare.

**KRYEMINISTRI**

 **EDI RAMA**

**KREU I**

**DISPOZITA TË PËRGJITHSHME**

**Neni 1**

**Qëllimi**

Ky vendim ka për qëllim të përcaktojë:

a) Rregullat për grumbullimin, ambalazhimin, transportin dhe ruajtjen e produkteve biologjike;

b) Rregullat e hollësishme për etiketimin, paraqitjen, përbërjen dhe përmasat e treguesve të detyrueshëm të etiketimit dhe rregullat për përbërjen, paraqitjen, madhësinë dhe dizenjimin e logos kombëtare për prodhimin biologjik;

c) Rregullat e detajuara për procedurën e njoftimit të aktivitetit nga operatorët biologjikë, dhe forma e certifikatës së operatorit;

ç) Rregullat e hollësishme për kontrollin e produkteve biologjike.

**Neni 2**

**Përkufizime**

Të gjitha termat e përcaktuara në ligjin nr.106/2016 “Për prodhimin biologjik, etiketimin e produkteve biologjike dhe kontrollin e tyre” (më poshtë ligji), kanë të njëjtin kuptim edhe në këtë vendim, ndërsa termat e mëposhtme kanë këtë kuptim:

1. “Dosje kontrolli”, është dosja që përmban të gjithë informacionin dhe dokumentet që transmetohen nga operatori i prodhimit biologjik tek autoriteti kompetent ose trupa e kontrollit.

2. “Importues”, është personi fizik ose juridik, brenda territorit të Republikës së Shqipërisë, i cili paraqet një ngarkesë për çlirim për qarkullim të lirë, në Republikën e Shqipërisë, personalisht ose nëpërmjet një përfaqësuesi.

3. “Marrësi i parë”, është personi fizik ose juridik që merr ngarkesën e importuar, për përgatitje dhe/ose tregtim të mëtejshëm.

**KREU II**

**GRUMBULLIMI, AMBALAZHIMI, TRANSPORTI DHE MAGAZINIMI I PRODUKTEVE BIOLOGJIKE**

**Neni 3**

**Grumbullimi i produkteve dhe transportimi në njësitë e përgatitjes**

1. Operatorët mund të kryejnë njëkohësisht, grumbullimin e produkteve biologjike dhe jobiologjike, vetëm nëse merren masa të përshtatshme për të parandaluar çdo përzierje ose shkëmbim të mundshëm me produktet jobiologjike dhe për të siguruar identifikimin e produkteve biologjike.

2. Operatori mban informacionin, i cili i vihet në dispozicion trupës së kontrollit, për:

a) ditën dhe orën e grumbullimit;

b) qarkullimin; dhe

c) datën e orën e pranimit të produkteve.

**Neni 4**

**Ambalazhimi dhe transporti i produkteve tek operatorët ose njesitë e tjera**

1. Operatorët sigurojnë që produktet biologjike transportohentek operatorët ose njesitë e tjera, përfshirë shitësit me shumicë dhe pakicë, vetëm në ambalazhe të përshtatshme, kontenierë ose mjete transporti, të mbyllura në mënyrë të tillë që zëvendësimi i përmbajtjes së produktit nuk mund të ndodhë pa ndryshim apo dëmtim të vulës dhe të jetë i pajisur me etiketë e cila, përveç treguesve të tjerë sipas legjislacionit në fuqi për etiketimin, përmban edhe:

a) emrin dhe adresën e operatorit dhe kur janë të ndryshëm, edhe të pronarit ose shitësit të produktit;

b) emrin e produktit ose një përshkrim në rastin e ushqimit të përbërë për kafshë, të shoqëruara me një referencë për metodën e prodhimit biologjik;

c) emrin dhe numrin kodues të trupës së kontrollit që çertifikon operatorin;

d) kur është e mundur, treguesin e identifikimit të lotit, që mundëson lidhjen e sasisë së produktit me dokumentacionin financiar sipas nenit 21 të këtij vendimi, të dakortësuar me trupën e kontrollit.

2. Informacioni sipas pikës 1 të këtij neni, mundet të paraqitet edhe në një dokument shoqërues, që lidhet me ambalazhin, kontenierin ose mjetin e transportit të produktit. Ky dokument shoqërues përmban edhe informacionin për furnizuesin dhe/ose transportuesin e produktit.

3. Mbyllja e ambalazhit, kontenierit ose automjetit nuk kërkohet kur plotësohen kushtet e mëposhtme:

a) transporti kryhet direkt midis dy operatorëve të cilët janë objekt i sistemit të kontrollit organik;

b) produktet shoqërohen nga një dokument që përmban informacionin e kërkuar sipas pikës 1, të këtij neni;

c) të dy operatorët, dërguesi dhe pranuesi mbajnë të dhëna të dokumentuara për veprimet e transportit, të cilat i vihen në dispozicion trupës së kontrollit që kontrollon transportin.

**Neni 5**

**Rregulla të veçanta për transportin e ushqimit për kafshë, në njësitë e tjera të prodhimit, përgatitjes ose ruajtjes**

Kur transportohet ushqim për kafshë në njësitë e tjera të prodhimit, përgatitjes ose magazinimit, përveç kërkesave të përcaktuara në nenin 4, të këtij vendimi, operatorët duhet të plotësojnë edhe kushtet e mëposhtme:

a) gjatë transportit, ushqimet biologjike për kafshë, ushqimet për kafshë në kalim dhe ato jo biologjike duhet të ndahen fizikisht në mënyrë efikase;

b) mjetet dhe/ose kontenierët që janë përdorur për transportin e produkteve jobiologjike, përdoren për transportin e produkteve biologjike, me kusht që:

i) të jetë kryer pastrimi i duhur dhe të jetë kontrolluar efikasiteti i tij, përpara kryerjes së transportit të produkteve biologjike. Operatorët të mbajnë të dhëna të dokumentuara për kryerjen e këtyre veprimeve;

ii) të zbatohen të gjitha masat e duhura, bazuar në vlerësimin e riskut dhe operatorët të garantojnë që produktet jobiologjike nuk vendosen në treg me tregues që i referohet prodhimit biologjik;

iii) operatori mban të dhëna të dokumentuara për veprimet e transportit, të cilat i paraqiten trupës së kontrollit;

c) transporti i ushqimit biologjik, të përfunduar për kafshë, kryhet i ndarë fizikisht ose në kohë, nga transporti i produkteve të tjera të përfunduara;

d) gjatë transportit, regjistrohet sasia e produktit në fillim dhe çdo sasi individuale e shpërndarë.

**Neni 6**

**Transporti i peshkut të gjallë**

1. Peshqit e gjallë duhet të transportohen në tankera, të përshtatshëm me ujë të pastër, të cilët plotësojnë nevojat e tyre fiziologjike në lidhje me temperaturën dhe oksigjenin e tretur.

 2. Para transportimit të peshkut biologjik dhe produkteve të tij, tanket duhet të pastrohen, dezinfektohen dhe të shplahen në mënyrën e duhur.

3. Gjatë transportit, të merren masa paraprake për të zvogëluar stresin e peshqëve dhe dendësia e tyre nuk duhet të arrijë në nivelin që është i dëmshëm për speciet.

4. Për veprimet e kryera sipas pikave 1, 2 dhe 3, të këtij neni, duhet të mbahen të dhëna të dokumentuara.

**Neni 7**

**Pranimi i produkteve nga njësitë dhe operatorët e tjerë**

1. Në momentin e pranimit nga njesitë ose operatorët e tjerë të produkteve biologjike, të cilat duhet të jenë të mbyllura, operatori kontrollon mbylljen e ambalazhit ose kontenierit si dhe praninë e treguesëve të përcaktuar në nenin 4, të këtij vendimi.

2. Operatori verifikon informacionin në etiketë me informacionin në dokumentet shoqëruese. Rezultati i këtyre verifikimeve shënohet në dokumentacionin financiar, sipas përcaktimit në nenin 18, të këtij vendimi.

**Neni 8**

**Ruajtja e produkteve**

1. Në ambjentet e ruajtjes së produkteve, duhet të sigurohet identifikimi i loteve dhe të shmanget çdo përzierje ose kontaminim nga produktet dhe/ose substancat që nuk plotësojnë kërkesat e prodhimit biologjik. Produktet biologjike duhet të identifikohen qartësisht në çdo kohë.

2. Në njësitë e prodhimit biologjik bimor, blegtoral, algave të detit, akuakulturës, ndalohet magazinimi i inputeve që nuk lejohen të përdoren në prodhimin biologjik.

3. Magazinimi në ferma i produkteve mjekësore veterinare alopatike dhe antibiotikëve lejohet vetëm, kur përdorimi i tyre rekomandohet nga një veteriner, në rastet e trajtimit sipas përcaktimit të nëndarjes “ii“, shkronja “d“, neni 14, ose nëndarjës “ii“, shkronja “dh“, të nenit 15, të ligjit. Këto produkte ruhen në një vend të mbikqyrur dhe regjistrohen në regjistrin e kafshëve, në rastin e prodhimit biologjik blegtoral dhe në regjistrin e prodhimit të akuakulturës, në rastin e prodhimit të akuakulturës biologjike.

4. Në rastet kur operatorët trajtojnë produkte jobiologjike dhe biologjike dhe këto të fundit magazinohen në të njëjtat ambjente me produktet e tjera bujqësore dhe ushqimore duhet që:

a) produktet biologjike të mbahen të ndara nga produktet e tjera bujqësore dhe/ose ushqimore;

b) të merren masa që të sigurohet identifikimi i ngarkesave dhe të shmanget përzierja ose shkëmbimi me produktet jobiologjike;

c) para magazinimit të produkteve biologjike të merren masa për pastrimin efektiv të ambjenteve të magazinimit, veprime të cilat dokumentohen.

**Neni 9**

Grumbullimi, ruajtja, ambalazhimi, transporti dhe kontrolli i bimëve mjekësore, eterovajore e tanifere natyrore (BMET), përveç kërkesave të përcaktuara në këtë Kre, kryhet edhe në përputhje me kërkesat e ligjit nr.10120, date 23.4.2009, “Për mbrojtjen e fondit të bimëve mjekësore, eterovajore e tanifere natyrore”.

**KREU III**

**KERKESAT PER ETIKETIMIN E PRODUKTEVE BIOLOGJIKE**

**Neni 10**

Përvëc kërkesave të përcaktuara në ligjislacionin në fuqi për etiketimin e produkteve ushqimore dhe kërkesave të përcaktuara në ligjin 106/2016 “Për prodhimin biologjik, etiketimin e produkteve biologjike dhe kontrollin e tyre”, produktet biologjike duhet të plotësojnë kërkesat e vecanta të etikrtimit të përcaktuara në këtë kre.

**Neni 11**

**Logo kombëtare e prodhimit biologjik**

1. Logo përdoret në etiketim vetëm nëse produktet prodhohen në përputhje me ligjin dhe aktet nënligjore në zbatim të tij, nga operatorët të cilët plotësojnë kërkesat e sistemit të kontrollit dhe të tregëtimit të këtyre produkteve.

2. Përbërja, paraqitja, madhësia dhe dizenjimi i logos kombëtare të prodhimit biologjik (më poshtë logo) të jetë sipas modelit të paraqitur në Aneksin I të këtij vendimi.

**Neni 12**

**Kushtet për përdorimin e numrit kodues dhe vendit të origjinës**

1. Numri kodues i trupës së kontrollit duhet të:

a) fillojë me akronimin AL (që identifikon Shqipërinë);

b) përmbajë termin “Bio”, i cili tregon metodën e prodhimit biologjik;

c) përmbajë një numër identifikues progresiv, i cili do të përmbajë 3 shifra që përcaktohen nga Komisioni për Bujqësinë Biologjike (duke filluar nga numri 001);

d) vendoset në të njëjtën fushë pamje me logon dhe treguesin e vendit të origjinës, ku janë prodhuar lëndët e para bujqësore, prej të cilave përbëhet produkti.

2. Treguesi i vendit të origjinës, ku janë kultivuar lëndët e para bujqësore nga të cilat përbëhet produkti, vendoset menjëherë poshtë numrit kodues, të përcaktuar në pikën 1, të këtij neni.

**Neni 13**

**Përdorimi i markës tregtare dhe përshkrimit të produktit për shitje në ushqimin për kafshët që përdoren për ushqim**

Marka tregtare dhe përshkrimi i produktit për shitje, të cilat përmbajnë termat “biologjik”, “organik”, “bio”, ose “eko”, përdoren vetëm nëse të gjithë përbërësit e produktit me origjinë bimore ose shtazore janë biologjike dhe të paktën 95% e lëndës së thatë të produktit përbëhet nga përbërës të tillë.

**Neni 14**

**Treguesit e etiketimit në ushqimin e përpunuar, biologjik për kafshë**

1.Termat“biologjik” ose “organik” dhe logo, përdoren në etiketimin e ushqimit të përpunuar, për kafshë kur:

a) ushqimi i përpunuar për kafshë plotëson kërkesat e ligjit dhe në veçanti të nëndarjes “iv” dhe “v”, shkronja “ç”, të nenit 14, për blegtorinë, ose pikës “ç” të nenit 15, për speciet e akuakulturës dhe të nenin 19 të tij;

b) ushqimi i përpunuar për kafshë, të jetë në përputhje me kërkesat e legjislacionit për prodhimit biologjik blegtoral dhe ushqimin e përpunuar, biologjik, për kafshë;

c) të gjithë përbërësit me origjinë bimore ose shtazore që gjenden në ushqimin e përpunuar, biologjik për kafshë, duhet të jenë biologjikë;

d) të paktën 95% e lëndës së thatë të produktit, të përbëhet nga produkte bujqësore biologjike.

2. Në zbatim të kërkesave të shkronjave “a” dhe “b”, të pikës 1 të këtij neni, në rastin e produkteve që përmbajnë sasi të ndryshme të lëndëve ushqimore biologjike për kafshë, dhe/ose në kalim dhe/ose jobiologjike të lejuara të përdoren në prodhimin biologjik, lejohet të përdoret shprehja "mund të përdoret në prodhimin biologjik në përputhje me ligjislacionin për prodhimin biologjik”.

**Neni 15**

**Kushtet për përdorimin e treguesve të etiketimit në ushqimin e përpunuar për kafshë**

 1. Treguesit e përcaktuar në nenin 14 të këtij vendimi, duhet të:

a) ndahen nga treguesit e detyrueshëm të përcaktuar në legjislacionin në fuqi për etiketimin e ushqimit për kafshë;

b) paraqiten në ngjyrë, format ose shkrim që nuk tërheq vëmendje më shumë se përshkrimi ose emri i ushqimit për kafshë**,** të përcaktuar në legjislacionin për etiketimin e ushqimit për kafshë;

c) shoqërohet në të njëjtën fushë pamje, me një tregues për peshën e lëndës së thatë duke i’u referuar:

 i) përqindjes së lëndëve ushqimore biologjike për kafshë;

ii) përqindjes së lëndëve ushqimore për kafshë nga produkte në kalim drejt bujqësisë biologjike;

 iii) përqindjes së lëndëve ushqimore për kafshë, që nuk përfshihen në shkronjat “i“ dhe “ii“, të kësaj pike;

iv) përqindjes së përgjithshme të ushqimit për kafshë me prejardhje bujqësore;

d) shoqërohen me një listë të emrave të lëndëve ushqimore, biologjike për kafshë;

e) shoqërohen nga një listë e emrave të lëndëve ushqimore për kafshë nga produkte në kalim drejt bujqësisë biologjike.

2. Përveç treguesve të përcaktuar në nenin 14 të këtij vendimi, mund të referohet edhe detyrimi për të përdorur ushqimin për kafshë në përputhje me legjislacionin për prodhimin biologjik blegtoral.

**Neni 16**

**Kërkesa të veçanta për etiketimin e produkteve bimore në kalim**

Produktet bimore në kalim mund të mbajnë treguesin "produkt në kalim në bujqësinë biologjike", me kusht që:

a) të jetë plotësuar një periudhë kalimi, të paktën 12 mujore, para vjeljes apo mbledhjes së tyre;

b) treguesi të paraqitet në ngjyrë, madhësi dhe shkrim të tillë, që të mos jetë më i dukshëm se përshkrimi i shitjes së produktit dhe gjithë treguesit të kenë të njëjtën madhësi të gërmave;

c) produkti të përmbajë vetëm një përbërës bimor me origjinë bujqësore;

d) treguesi të lidhet me emrin dhe numrin kodues të trupës së kontrollit.

**KREU IV**

**KONTROLLI**

**Neni 17**

**Masat e kontrollit**

1. Kur operatori përfshihet në sistemin e kontrollit për herë të parë, përveç plotësimit të kërkesave të përcaktuara në legjislacionin për ushqimin dhe legjislacionit për mbrojtjen e mjedisit, duhet të përgatisë, përditësojë dhe paraqesë tek trupa e kontrollit:

a) një përshkrim të plotë të njësisë së prodhimit dhe/ose stabilimentit dhe/ose të aktivitetit;

b) masat që ndërmerren në nivel njësie dhe /ose stabilimenti dhe/ose aktiviteti, për të siguruar përputhshmërinë me rregullat e prodhimit biologjik;

c) masat parandaluese që ndërmerren për të reduktuar rrezikun e kontaminimit nga produktet ose substancat që nuk lejohen të përdoren në prodhimin biologjik dhe masat për pastrimin e magazinave dhe në gjithë zinxhirin e prodhimit;

d) karakteristikat specifike të metodës së prodhimit të përdorur, kur operatori kërkon ti lëshohet certifikatë, siç përcaktohet në nenin 23 të këtij vendimi.

2. Kur është e përshtatshme, përshkrimi dhe masat e përcaktuara në pikën 1 të këtij neni, mund të jenë pjesë e sistemit të menaxhimit të cilësisë të ngritur nga operatori.

**Neni 18**

**Deklarata dhe detyrimet e operatorit**

1. Përshkrimi dhe masat e përcaktuara në nenin 17 të këtij vendimi, përfshihen në një deklaratë të nënshkruar nga operatori përgjegjës. Deklarata përmban edhe angazhimin që operatori të pranojë:

a) të kryejë aktivitetin në përputhje me rregullat e prodhimit biologjik;

b) zbatimin e masave korrigjuese në përputhje me rregullat e prodhimit biologjik, në rastin e shkeljeve ose parregullsive;

c) të informojë me shkrim blerësit e produktit, për të hequr nga produkti treguesit që i referohen metodës së prodhimit biologjik, në rastin e produkteve që rezultojnë jobiologjikë;

d) shkëmbimin e informacionit ndërmjet trupave të kontrollit, në rastet kur operatori dhe/ose nënkontraktorët e tij janë kontrolluar nga trupa kontrolli të ndryshme, në përputhje me kërkesat e ligjit;

e) të kalojë dosjen e kontrollit tek trupa tjetër e kontrollit, në rastet kur operatori dhe/ose nënkontraktorët e tij ndryshojnë trupën e kontrollit;

f) të informojë menjëherë autoritetin kompetentdhe trupën e kontrollit**,** në rastet kur operatori tërhiqet nga sistemi i kontrollit;

g) që dosja e kontrollit të ruhet për një periudhë të paktën pesë vjeçare në rastet kur operatori tërhiqet nga sistemi i kontrollit;

h) të informojë pa vonesë trupën e kontrollit për çdo parregullsi apo shkelje që ndikon në statusin biologjik të produkteve të tij ose të produkteve biologjike të furnizuara nga operatorët e tjerë ose nënkontraktorët.

2. Deklarata sipas pikës 1 të këtij neni, verifikohet nga trupa e kontrollit, e cila përpilon një raport inspektimi, ku identifikohen nëse ka, mangësitë dhe mospërputhjet e mundshme me rregullat e prodhimit biologjik. Raporti nënshkruhet edhe nga operatori, i cili në rastin e konstatimit të mospërputhjeve me rregullat e prodhimit biologjik, duhet të ndërmarrë masat korrigjuese të nevojshme.

**Neni 19**

**Njoftimi i aktivitetit dhe i ndryshimeve në masat e kontrollit**

1. Çdo operator që prodhon, përgatit, ruan, importon, eksporton nga/në një vend tjetër ose tregton produkte biologjike ose në kalim, përpara vendosjes së tyre në treg duhet të njoftojë autoritetin kompetent mbi aktivitetin e tij.

2. Forma e njoftimit është sipas modelit të përcaktuar në Aneksin II, bashkëlidhur këtij vendimi. Pas njoftimit operatori regjistrohet në regjistrin e operatorëve të prodhimit biologjik.

3. Operatori njofton menjëherë autoritetin kompetent dhe trupën e kontrollit, për çdo ndryshim në përshkrimin dhe/ose masat e përcaktuara në këtë nen dhe nenet 17, 18 të këtij vendimi.

**Neni 20**

**Inspektimet**

1.Trupa e kontrollit kryen, të paktën një herë në vit, një inspektim fizik të të gjithë operatorëve që ka në sistemin e tij të kontrollit.

2. Trupa e kontrollit merr dhe analizon mostra për identifikimin e produkteve të palejuara për t’u përdorur në prodhimin biologjik, kontrollin e përputhshmërisë së teknikave të prodhimit me rregullat e prodhimit biologjik dhe/ose identifikimin e kontaminimit të mundshëm nga produktet e palejuara për prodhimin biologjik.

3. Numri i mostrave të marra dhe analizuara në vit, nga trupa e kontrollit, duhet të jetë të paktën 5% e numrit të operatorëve në sistemin e kontrollit të saj.

4. Përzgjedhja e operatorëve për të marrë mostër për analizim, kryhet mbi bazën e vlerësimit të përgjithshëm të riskut, të mospërputhjes me rregullat e prodhimit biologjik. Ky vlerësim i përgjithshëm duhet të marë parasysh të gjitha stadet e prodhimit, përgatitjes dhe shpërndarjes.

5. Trupa e kontrollit merr dhe analizon mostra në çdo rast kur dyshohet që përdoren produkte apo teknika të palejuara, për prodhimin biologjik dhe në këto raste nuk ka asnjë kufizim në numër për marrjen e mostrave.

6. Trupa e kontrollit mund të marrë dhe analizojë mostra, në çdo rast tjetër**,** për identifikimin e produkteve të palejuara për tu përdorur në prodhimin biologjik, kontrollin e përputhshmërisë së teknikave të prodhimit me rregullat e prodhimit biologjik dhe/ose identifikimin e kontaminimit të mundshëm nga produktet e palejuara për prodhimin biologjik.

7. Analizimi i mostrave të marra nga trupa e kontrollit duhet të kryhet në laboratorë të akredituar.

8. Pas çdo inspektimi përpilohet raport inspektimi, i cili nënshkruhet nga operatori i njësisë ose përfaqësuesi i tij dhe trupa e kontrollit. Raporti i kontrollit hartohet në dy kopje, nga të cilat një kopje i jepet operatorit.

9. Trupa e kontrollit kryen inspektime të rastësishme, të palajmëruara, bazuar në vlerësimin e përgjithshëm të riskut të mospërputhjes me rregullat e prodhimit biologjik, duke marrë parasysh të paktën rezultatet e inspektimeve të mëparshme, sasinë e produkteve përkatëse, ankesave të bazuara në lidhje me produktin biologjik dhe rrezikun për shkëmbimin e produktit.

10. Autoriteti kompetent i kërkon trupës së kontrollit dokumentacionin e procedurës së analizës së riskut.

11. Procedura për vlerësimin e riskut duhet të përcaktohet në mënyrë të tillë që:

a) rezultati i analizës së riskut të jetë bazë, për përcaktimin e intensitetit të inspektimeve vjetore, të paralajmëruara ose të pa paralajmëruara.

b) të kryhen inspektime të rastësishme shtesë, të paktën në 10% të operatorëve të kontraktuar, bazuar në nivelin e riskut;

c) të paktën 10% e të gjitha inspektimeve të jenë pa paralajmërim.

**Neni 21**

**Dokumentacioni financiar**

1. Të dhënat financiare dhe inventari, mbahen nga njësitë ose stabilimentet e prodhimit të cilat i mundësojnë operatorit të identifikojë dhe trupës së kontrollit të verifikojë:

a) furnizuesin dhe kur janë të ndryshëm, shitësin ose eksportuesin e produktit;

b) natyrën dhe sasinë e produkteve biologjike të blera nga njësia e prodhimit dhe sipas rastit, të gjitha materialet e blera dhe përdorimin e tyre dhe/ose përmbajtjen e ushqimeve të përbëra për kafshë;

c) natyrën dhe sasitë e produkteve biologjike që ruhen në magazinën e stabilimentit;

d) natyrën, sasitë dhe marrësit e ngarkesave dhe kur janë të ndryshëm, blerësit e tjerë që nuk janë konsumatori i fundit, të çdo produkti të dalë nga njësia, ose stabilimenti ose magazina e marrësit të parë;

 e) në rastin e operatorëve të cilët nuk magazinojnë ose trajtojnë fizikisht këto produkte biologjike, natyrën dhe sasitë e produkteve biologjike të blera e të shitura, furnizuesit dhe, kur janë të ndryshëm, shitësit, eksportuesit, blerësit apo marrësit e ngarkesës.

2. Dokumentacioni financiar, përmban edhe rezultatet e verifikimit gjatë pranimit të produkteve biologjike dhe çdo informacion tjetër të kërkuar nga trupa e kontrollit me qëllim kryerjen e një kontrolli të rregullt.

3.Të dhënat financiare shoqërohen me dokumentet provuese dhe duhet të tregojnë balancën ndërmjet hyrjeve dhe daljeve.

4. Kur një operator menaxhon disa njësi prodhimi biologjike dhe jobiologjike në të njëjtin vend, atëherë edhe njësitë e prodhimit jobiologjike së bashku me magazinat e inputeve duhet të plotësojnë kërkesat e përgjithshme të kontrollit, të përcaktuara në këtë kre.

**Neni 22**

**Aksesi në ambjentet e aktivitetit të operatorit**

1. Për qëllim të kryerjes së inspektimeve dhe kontrolleve, operatori duhet të:

a) lejojë trupën e kontrollit të kryejë kontrolle, në të gjitha ambjentet e njësisë së prodhimit, stabilimentit, llogaritë financiare dhe dokumentacionin provues përkatës;

b) ofrojë trupës së kontrollit çdo informacion të nevojshëm për qëllim kontrolli;

c) paraqesë rezultatet e programeve të tij të menaxhimit të cilësisë, kur kërkohet nga trupa e kontrollit.

2. Përveç kërkesave të përcaktuara në pikën 1, të këtij neni, importuesi dhe marrësi i parë i produktit, paraqesin për ngarkesat e importuara edhe informacionin e mëposhtëm:

a) emrin dhe adresën e marrësit të parë;

b) çdo informacion të hollësishëm që trupa e kontrollit kërkon në lidhje me certifikatën e operatorit ose certifikatën e inspektimit.

3. Importuesi i përcjell informacionin e përcaktuar në pikën 2 të këtij neni, me kërkesë të trupës së tij të kontrollit, edhe trupës së kontrollit të marrësit të parë.

**Neni 23**

**Certifikata e operatorit**

1. Trupa e kontrollit, lëshon certifikatën për çdo operator të kontrolluar prej saj, i cili plotëson kërkesat e përcaktuara në ligj dhe aktet nënligjore në zbatim të tij.

2. Modeli i çertifikatës së operatorit përcaktohet në Aneksin III, të këtij vendimi.

Neni 24

**Deklarata e shitësit**

1. Për ushqimet dhe ushqimet për kafshë, operatori që përdor produkte jobiologjike, do t’i kërkojë shitësit të plotësojë deklaratën se produktet e furnizuara prej tij nuk janë prodhuar me OMGJ.

2. Për lëndët ndihmëse në përpunim, produktet për mbrojtjen e bimëve, plehrat e përdorimit bujqësor, përmirësuesit e tokës, materiali mbjellës dhe shumëzues bimor, mikroorganizmat dhe kafshët, operatori që përdor produkte të tilla jobiologjike, do t’i kërkojë shitësit të plotësojë deklaratën se produktet e furnizuara prej tij, nuk janë OMGJ dhe nuk janë prodhuar nga/ose me OMGJ.

3. Modeli i deklaratës së shitësit përcaktohet në Aneksin IV të këtij vendimi.

**ANEKSI I**

**Logo kombëtare për prodhimin biologjik**

1. Logo kombëtare për prodhimin biologjik, referuar nenit 11 të këtij vendimi, duhet të jetë sipas modelit të mëposhtëm:

2. Ngjyrat e referencës janë e bardhë dhe jeshile si mëposhtë:

**e Bardhë**

**Jeshile**

**CMYK: C-50 / M-0 / Y-100 / K-0**

**Pantone: 376**

**RGB: 169 / 201 / 56**

3. Hapësira midis elementeve të logos (shkrimi BIO & shqiponja) dhe fundit të ngjyrës jeshile, përcaktohet duke shumëzuar me 2 trashësinë e fontit (siç është shpjeguar në rastin e shkronjes B). Këto raporte duhet të ruhen në çdo përmase që do të përdoret logo.



4. Hapësira mbrojtëse e logos është distanca që duhet të ruhet midis logos dhe elementeve të tjerë grafike të etiketës. Kjo hapësirë është e barabarte me hapësirën jeshile brenda logos (2X).



5. Logo duhet të ketë një lartësi 28.9 mm dhe gjerësi 30 mm. Madhësia minimale e lejuar për logon është 13 mm. Në raste të vecanta, për paketime shumë të vogla madhësia e logos mund të reduktohet në 10 mm x 9.63 mm.

6. Fondi i shkrimit DIN Next LT Pro, duhet të përdoret për përmbajtjen që mund të shoqërojë logon.

7. Nëse logo është përdorur në sfond me ngjyrë e cila vështirëson dallimin e saj, atëherë ë përdoret një linjë e bardhë kufizuese për logon, për të përmirësuar kontrastin me ngjyrën e sfondit.

8. Nëse logo është përdorur në një sfond me ngjyrë të njëjtë, shtohet një linjë e bardhë në anësore. Ky version mund të zgjidhet për arsye estetike nese deshirohet shmangia e kthimit në negativ të simbolit.

9. Nëse ngjyra e sfondit të paketimit ose etiketimit është e errët, logo mund të përdoret në format negativ duke përdorur si ngjyrë sfodi atë të paketimit ose të etiketimi

10. Logo mund të përdoret edhe bardhë e zi, siç tregohet meposhtë, nëse është e pamundur të aplikohet me ngjyra.

11. Kur Logo vendoset mbi një imazh duhet të përdoret një linjë e bardhë kufizuese për ta bërë atë të dukshme.

Këshillohet që të përdoren imazhe të qeta, që krijojnë kontrast me logon si më poshtë:

12. Në rastet e vecanta kur treguesit në paketim janë në një ngjyrë të vetme edhe logo mund të përdoret në të njëjtën ngjyrë.

13. Më poshtë paraqiten rastet e përdorimit të gabuar të logos, të cilat duhet të shmangen:



14. Logo mund të shoqërohet me elementë grafikë ose tekst që i referohen prodhimit biologjik, me kusht që të mos modifikohet apo ndryshohet natyra e logos apo ndonjë nga treguesit e përmendur në nenin 12 të këtij vendimi.

15. Versioni digjital i logos kombëtare për prodhimin biologjik, për printim digjital dhe shtyp, gjendet në website e Ministrisë së Bujqësisë dhe Zhvillimit Rural.

**ANEKSI II**

|  |  |  |
| --- | --- | --- |
| **MINISTRia e bujqësisë dhe Zhvillimit RURAL**  |  | **Nr. i protokollit:****Data:** |

**NJOFTIMI I AKTIVITETIT NË FUSHËN E PRODHIMIT BIOLOGJIK**

**OPERATORI** (Emri dhe NIPT ose karta e fermerit ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fermer/Person fizik □ Shoqëri □ SHKB □

**ADRESA E ZHVILLIMIT TË AKTIVITETIT**

Qarku/ /Bashkia /Njesia administrative \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rruga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr\_\_\_\_\_\_\_

Kodi Postal\_\_\_\_\_\_\_\_ Tel. \_\_\_\_\_\_\_\_\_\_\_\_\_\_\_\_ Fax\_\_\_\_\_\_\_\_\_\_\_E-mail\_\_\_\_\_\_\_\_\_\_\_\_\_\_\_\_\_\_\_\_\_

**FERMERI/ PERSONI FIZIK/PëRFAQëSUESI LIGJOR**

EMRI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MBIEMRI\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VENDLINDJA\_\_\_\_\_\_\_\_\_\_\_\_\_\_\_\_\_\_\_\_ DATELINDJA\_\_\_\_\_\_\_\_\_\_\_\_\_\_\_ GJINIA \_\_\_\_\_\_\_\_\_\_

NR.PERSONAL (ID) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Qarku/ /Bashkia /Njësia administrative \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rruga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr\_\_\_\_\_\_\_

Kodi Postal\_\_\_\_\_\_\_\_ Tel. \_\_\_\_\_\_\_\_\_\_\_\_\_\_\_\_ Fax\_\_\_\_\_\_\_\_\_\_\_E-mail\_\_\_\_\_\_\_\_\_\_\_\_\_\_\_\_\_\_\_\_\_

**TRUPA E KONTROLLIT (TK) E KONTRAKTUAR**

**1. Emri dhe numri Kodues\_\_\_\_\_\_\_\_\_\_\_\_\_\_\_\_\_\_\_Aktiviteti i kontrolluar**  01 □ 02 □ 03 □ 04

|  |  |  |
| --- | --- | --- |
| **LLOJI I AKTIVITETIT**01 Prodhim primar □ 02 Përgatitje/përpunim □ 03 Importues □ 04 Eksportues □  | **LLOJI I NJOFTIMIT**Regjistrimi i parë □ Regjistrim i ndryshimeve □  | **ARSYET E NDRYSHIMEVE**Ndryshimi të dhënave të personit deklarues ose përfaqësuesit ligjor □ Ndryshim i njësive prodhuese □ Ndryshim i kategorive të aktivitetit □ Të tjera\_\_\_\_\_\_\_\_\_\_\_\_\_\_\_\_\_Ndryshim i Trupës së Kontrollit (TK) □  |

**PRODUKTE ME METODëN E PRODHIMIT ORGANIK**

 LLOJI I PRODUKTIT

□ Bime mbledhje spontane □ Prodhim bimor kultivim □ Algat e detit dhe produktet e tyre

□ Mbarështim kafshë dhe bletari □ Produkte të përpunuara shtazore/bimore

 □ Ushqim për kafshë □ Akuakulture

□ Të tjera (specifiko) \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

|  |
| --- |
| **siperfaqe bujqesore**  |
| Sipërfaqja e përgjithshme: Ha\_\_\_\_\_\_ Sipërfaqja bujqësore në përdorim \_\_\_\_\_\_\_\_\_\_ Numri i përgjithshëm i parcelave \_\_\_\_\_\_\_\_\_\_\_\_\_\_\_ Sipërfaqe:* Në kalim \_\_\_\_\_\_\_\_\_ Ha\_\_\_\_\_\_

Numri \_\_\_\_\_\_\_\_dhe vendndodhja e parcelave \_\_\_\_\_\_\_nga keto në sera Ha\_\_\_\_\_\_\_\_\_\_\_\_\_\_\_\_\_* Organike \_\_\_\_\_\_\_\_\_\_ Ha

Numri \_\_\_\_\_\_\_\_\_dhe vendndodhja e parcelave \_\_\_\_\_\_\_nga keto në sera Ha \_\_\_\_\_\_\_\_\_\_\_\_\_\_\_\_\_\_\_\_* Konvencionale/të tjera\_\_\_\_\_\_\_\_\_ Ha

 Numri \_\_\_\_\_\_\_\_dhe vendndodhja e parcelave \_\_\_\_\_\_\_\_\_\_\_\_\_\_\_* Data kur ka ndërprerë përdorimin e produkteve dhe substancave të palejuara në prodhimin biologjik**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
 |
|  |
| **LLOJI I PRODUKTIT ORGANIK**Drithra □ Perime □ Fruta □ Vreshtari □ Ullishte Bimë aromatike dhe mjekësore □ Foragjere □ Mbledhja bimësh të egra/natyrale □Perpunim: Prodhim bimor \_\_\_\_\_\_\_\_\_\_\_\_\_\_\_\_\_\_Prodhim shtazor \_\_\_\_\_\_\_\_\_\_\_\_\_\_\_\_\_\_\_\_\_\_ Të tjera (specifiko) \_\_\_\_\_\_\_\_\_\_\_\_\_\_ □ Përshkrimi i tyre \_\_\_\_\_\_\_\_\_\_\_\_\_ | **PRODHIM SHTAZOR – AKUAKULTURë - BLETARI**Llojet/speciet e kafshëve\_\_\_\_\_\_\_\_\_\_\_\_\_\_\_\_\_\_\_\_ Numri\_\_\_\_\_\_\_\_\_\_\_Numri\_\_\_\_\_\_\_\_\_\_\_\_\_\_\_Numri\_\_\_\_\_\_\_\_\_\_\_Bletë/Numri i zgjojeve \_\_\_\_\_\_\_\_ |

**DEKLARATE**

I/E nënshkruari/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fermer/Person fizik □

Pérfaqësues ligjor □

**DEKLAROJ**

Se do të kryej aktivitetin në përputhje me kërkesat e Ligjit dhe aktet nënligjore në zbatim të tij.

I/E nënshkruari/a deklaroj nën përgjegjësinë personale vërtetësinë dhe tërësinë e këtij deklarimi. Për më tepër deklaroj se jam në dijeni, në rast të shkeljeve ose mosplotësimit të angazhimeve të marra, përveç se për shkaqe madhore, për zbatimin e masave ligjore të përcaktuara nga legislacioni në fuqi.

Data\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Emër, mbiemër, firmë)

|  |
| --- |
| Çertifikata e operatorit siç përcaktohet në nenin 35 të ligjit.1. Numri i dokumentit: |
| 2. Emri dhe adresa e operatorit:Aktiviteti kryesor (prodhues, përpunues, importues, etj): | 3. Emri, adresa dhe numri kodues i trupës së kontrollit: |
| 4. Grupet e produkteve/aktiviteti:- Bimë dhe produkte bimore,- algat e detit dhe produktet e tyre- kafshë dhe produkte shtazore- ushqim për kafshë-specie nën akuakulture dhe produktet e tyre-produkte të përpunuara | 5. Përcaktuar si:Prodhim biologjik, produkte në kalim, dhe prodhimi jo-biologjik kur ndodh prodhimi/përpunimi paralel sipas nenit 11 të ligjit. |
| 6. Periudha e vlefshmërisë:Produkte bimore nga …deri…Produkte të algave të detit nga …deri…Produkte shtazore nga …deri…Produktë të akuakulturës nga …deri…Produkte të përpunuara nga …deri | 7. Data e kontrollit (eve): |
| 8. Ky dokument lëshohet sipas përcaktimit në nenin 35 të ligjit dhe nenit 23 të këtij vendimi. Operatori i ka nënshtruar aktivitetin e tij sistemit të kontrollit dhe plotëson kërkesat e përcaktuara në ligj dhe aktet nënligjore.Data, vendi: Nënshkrimi në emër të trupës së kontrollit që lëshon dokumentin: |

**Aneksi III**

**Modeli i çertifikatës së operatorit**

|  |
| --- |
| Deklarata e shitësit sipas nenit 9, pika 3 të ligjit. |
| Emri, adresa e shitësit: |  |
| Identifikimi (p.sh numri i lotit)  | Emri i produktit: |
| Përbërësit:(Specifikoni të gjithë përbërësit që ekzistojnë në produktin/përdoren të fundit në procesin e prodhimit)……………………………………………………………………………… |
| Deklaroj se ky produkt nuk është prodhuar ‘nga’ as ‘me’ OMGJ, ashtu sic janë përdorur këta terma në nenet 3 dhe 9 të ligjit . Unë nuk kam ndonjë informacion që mund të cënojë saktësinë e kësaj deklarate.Deklaroj se produkti i lartpërmendur është në përputhje me nenin 9 të ligjit, lidhur me ndalimin e përdorimit të OMGJ. Unë marr përsipër të informoj menjëherë klientët tanë dhe trupën e kontrollit të tyre, nëse kjo deklaratë tërhiqet ose ndryshohet ose në rast se paraqitet ndonjë informacion që cënon saktësinë e saj.Autorizoj trupën e kontrollit, e cila mbikëqyr klientët tanë, të verifikojë saktësinë e kësaj deklarate dhe nëse është e nevojshme të marrë mostra për vërtetim analitik. Gjithashtu, pranoj se kjo detyrë mund të kryhet nga një institucion i pavarur që është caktuar me shkrim nga trupa e kontrollit.I nënshkruari merr përgjegjësinë për vertetësinë e kësaj deklarate. |
| Shteti, vendi, data, nënshkrimi i shitësit: | Vula e kompanisë së shitësit (nëse është e mundur): |

**Aneksi IV**

**Deklarata e shitësit**

1. *Ky vendim është përafruar pjesërisht me Rregulloret e Këshillit (KE): nr. 889/2008, datë 5 shtator 2008, që përcakton rregullat e hollësishme për zbatimin e rregullores së Këshillit 834/2007, “Për prodhimin biologjik dhe etiketimin e produkteve biologjike në lidhje me prodhimin biologjik, etiketimin dhe kontrollin”, të ndryshuar. Numri CELEX:02008R0889-20160507, Fletorja Zyrtare e Bashkimit Evropian, Seria L Nr. 250, dt. 18.9.2008, faqe 1-17.*  [↑](#footnote-ref-1)